વતનની ધૂળનો એમણે મહિમા કર્યો. કુટુંબ ને કોમ સાથે એ સંકળાયેલા રહ્યા, એના સુધારાઓમાં રસ લેતા રહ્યા પણ ન બન્યા ક્દી પ્રદેશવાદી કે કોમવાદી. હરિજનો-મુસ્લિમો જેવા સમાજના દબાયેલા-ઉપેક્ષિત વર્ગો માટે જીવનના છેલ્લા શ્વાસ સુધી એમણે કામ કર્યું. ઉમંગથી સામે ચાલીને. એમનું કાર્યક્ષેત્ર મુખત્વે બનાસકાંઠા અને ઉત્તર ગુજરાત છે. હવેથી એ બનાસકાકા તરીકે ઓળખાય છે એ સર્વથા યોગ્ય છે પણ એમની લોકચાહના અને સચ્ચાઈ એવાં મોટા હતાં કે દેશ સમગ્રના જાહેર જીવન માટે એ પ્રેરક દ્ર્ષ્ટાંત બની શકે.